**Σύντομη περιγραφή του Προγράμματος Καλλιέργειας Δεξιοτήτων** (έως 200 λέξεις)

Το υλικό στοχεύει στην ανάπτυξη δεξιοτήτων ασφάλειας και πρόληψης στους τομείς του διαδικτύου. Στόχοι του προγράμματος είναι η ανάπτυξη κριτικής σκέψης στο διαδίκτυο, η εκμάθηση ορθολογικότερου τρόπου χρήσης του ψηφιακού κόσμου, η αναγνώριση των διαδικτυακών κινδύνων, η αποφυγή της διαδικτυακής απάτης, η αντιμετώπιση των διαδικτυακών συγκρούσεων. Η επίτευξη των παραπάνω στόχων επιτυγχάνεται μέσω του επιμορφωτικού υλικού, των βιωματικών ασκήσεων, της μελέτης περιπτώσεων, των ασκήσεων αναγνώρισης και κριτικής ψευδών ειδήσεων και του αναστοχασμού. Παράλληλα, οι μαθητές/τριες μαθαίνουν να λειτουργούν με ενσυναίσθηση, συνεργατικότητα και αναπτύσσουν δεξιότητες διεπιστημονικής και διαθεματικής χρήσης των νέων τεχνολογιών. Το εγχειρίδιο απευθύνεται σε συγκεκριμένη ηλικιακή ομάδα μαθητών του Δημοτικού και οι δραστηριότητες που περιέχει είναι ηλικιακά κατάλληλες.

**Περιγραφή βασικού θεωρητικού πλαισίου υποστήριξης του προγράμματος (έως 300 λέξεις)**

Τα εγχειρίδια ασφαλούς χρήσης του διαδικτύου συμβάλλουν στην απόκτηση ορθών πρακτικών από τα παιδιά Το εκπαιδευτικό υλικό του προγράμματος, τα οπτικοακουστικά μέσα, οι διαδραστικές παρουσιάσεις, οι βιωματικές συζητήσεις, η ανακαλυπτική μάθηση και ο αναστοχασμός βοηθάει στην αφομοίωση των απαραίτητων γνώσεων και στην επίτευξη του στόχου.

Οι μαθητές/τριες μέσα από το πρόγραμμα θα μπορέσουν να αποκομίσουν γνώσεις για τη διαδικτυακή τους συμπεριφορά όπως:

Να σκέφτονται κριτικά και να είναι σε θέση να αξιολογήσουν την αξιοπιστία του διαδικτυακού περιεχομένου.

Να έχουν σύνεση όσον αφορά στην κοινοποίηση περιεχομένου στο διαδίκτυο: να αποφασίζουν τι θα μοιραστούν, πώς, σε ποιον και πότε.

Να είναι ευγενικοί στο διαδίκτυο, με γνώμονα το σεβασμό για τους άλλους και την ιδιωτικότητά τους.

Να αναζητούν τη βοήθεια ενηλίκων τους οποίους εμπιστεύονται, σε δύσκολες περιπτώσεις.

**Προσβασιμότητα**

Το υλικό είναι προσβάσιμο σε όλους και από εδώ: [https://saferinternet4kids.gr/σχέδια-μαθημάτων /school\_manuals\_elementary\_schools/](https://saferinternet4kids.gr/σχέδια-μαθημάτων%20/school_manuals_elementary_schools/)

**Δυνατότητα επέκτασης**

Το υλικό του εγχειριδίου έχει σχεδιαστεί για την ηλικία που απευθύνεται. Παρόλα αυτά, με μικρές προσαρμογές από τον/την εκπαιδευτικό μπορεί να διδαχθεί σε μικρότερες ή και μεγαλύτερες τάξεις. Ο τρόπος διδασκαλίας είναι ελεύθερος, μαθητοκεντρικός και στηρίζεται στη βιωματική, διερευνητική μάθηση. Ως εκ τούτου μπορεί να διδαχθεί σε όλα τα παιδιά της σχολικής τάξης ανεξαρτήτως μαθησιακού, κοινωνικού- πολιτισμικού υποβάθρου. Οι μαθητές/τριες μετά την ενασχόλησή τους με τα θέματα που περιλαμβάνονται στο εγχειρίδιο μπορούν να γίνουν «μικροί δάσκαλοι», να δημιουργήσουν έναν δεκάλογο ασφαλούς χρήσης του διαδικτύου και να ενημερώσουν με τη σειρά τους άλλους συμμαθητές.